joelniklaus/EU_Wikipedias huggingface dataset:
Loimaan kihlakunta (1996)

Loimaan kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Alastaro, Aura, Koski Tl, Loimaa, Marttila, Mellilä, Oripää, Pöytyä, Tarvasjoki ja Yläne, ennen vuoden 2005 kuntaliitoksia myös Karinainen ja Loimaan kunta. Kihlakunta sijaitsi aluksi Turun ja Porin läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Turun ja Porin lääni
Länsi-Suomen lääni
Mikkelin kihlakunta (1996)

Mikkelin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hirvensalmi, Kangasniemi, Mikkeli, Mäntyharju, Pertunmaa ja Ristiina sekä ennen vuoden 2001 kuntaliitosta myös Anttola ja Mikkelin maalaiskunta. Kihlakunta sijaitsi aluksi Mikkelin läänissä ja vuoden 1997 lääniuudistuksen jälkeen Itä-Suomen läänissä.

Suomen kihlakunnat 1996–2007
Mikkelin lääni
Itä-Suomen lääni
Närpiön kihlakunta (1996)

Närpiön kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kaskinen, Kristiinankaupunki ja Närpiö. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Vaasan lääni
Länsi-Suomen lääni
Pietarsaaren kihlakunta (1996)

Pietarsaaren kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Kruunupyy, Luoto, Pedersören kunta, Pietarsaari ja Uusikaarlepyy. Kihlakunta sijaitsi aluksi Vaasan läänissä ja vuoden 1997 lääniuudistuksen jälkeen Länsi-Suomen läänissä.

Suomen kihlakunnat 1996–2007
Vaasan lääni
Länsi-Suomen lääni
Raaseporin kihlakunta (1996)

Raaseporin kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Hanko, Inkoo, Karjaa, Pohja ja Tammisaari. Kihlakunta sijaitsi aluksi Uudenmaan läänissä ja vuoden 1997 lääniuudistuksen jälkeen Etelä-Suomen läänissä.

Suomen kihlakunnat 1996–2007
Uudenmaan lääni
Etelä-Suomen lääni
Aaro Davidila

Aaro Davidila (s. 12. maaliskuuta 2000 Rovaniemi) on suomalainen kolmiloikkaaja, joka edustaa Lapin Lukkoa. Hänen valmentajansa on Markku Halonen.

Sisäratojen Suomen-mestaruuskilpailuissa Davidila on saanut hopeaa 2022 sekä pronssia vuosina 2019 ja 2021. Kalevan kisoissa hän on sijoittunut parhaimmillaan viidenneksi 2018 ja 2021.

Davidila karsiutui loppukilpailusta alle 20-vuotiaiden EM-kilpailuissa 2019. Aikuisten maaottelussa hän kilpaili ensimmäisen kerran pohjoismaisessa hallimaaottelussa helmikuussa 2022.

Davidilan ennätys on 5. helmikuuta 2022 Rovaniemellä hypätty 16,03 m. Ulkoradoilla hän on hypännyt 15,81 m heinäkuussa 2021.

Lähteet 

Vuonna 2000 syntyneet
Elävät henkilöt
Suomalaiset kolmiloikkaajat
INRI

I.N.R.I. (lyhenne sanoista Iesus Nazarenus, Rex Iudaeorum) ovat Jeesuksen ristissä olevan kirjoituksen alkukirjaimet sekä kristillinen symboli. Lyhenne tulee latinankielisestä tekstistä, joka on suomeksi käännettynä ”Jeesus Nasaretilainen, juutalaisten kuningas”.

Alkuperä 
 
Kun Jeesus tuomittiin ristiinnaulittavaksi, juutalaiset papit väittivät hänen sanoneen itseään Jumalan Pojaksi. Pontius Pilatus kuitenkin kiisti pappien väitteet kutsumalla Jeesusta "juutalaisten kuninkaaksi". Jeesus ei kiistänyt Pilatuksen väitettä. Jeesus ristiinnaulitsemisen syyksi esitettiin, että hän oli juutalaisten kuningas.

Kaikissa evankeliumeissa mainitaan Jeesuksen ristiin kiinnitetty laatta, jossa häntä sanottiin kuninkaaksi. Tämän tekstin tarkka sanamuoto on kuitenkin eri evankeliumeissa hieman erilainen:
 Matteuksen evankeliumissa: "Tämä on Jeesus, juutalaisten kuningas"
 Markuksen evankeliumissa: "Juutalaisten kuningas"
 Luukkaan evankeliumissa: "Tämä on juutalaisten kuningas"
 Johanneksen evankeliumissa: "Jeesus Nasaretilainen, juutalaisten kuningas" .

Johanneksen evankeliumissa mainitaan lisäksi, että teksti oli kirjoitettu hepreaksi, kreikaksi ja latinaksi.

Johanneksen evankeliumissa kerrotaan edelleen, että juutalaiset ylipapit eivät hyväksyneet Pilatuksen ristiin kirjoittamaa tekstiä vaan vaativat sitä muutettavaksi: siinä ei olisi pitänyt nimittää kuninkaaksi vaan todeta, että hän oli sanonut itseään juutalaisten kuninkaaksi. Pilatus ei kuitenkaan suostunut sitä muuttamaan vaan sanoi: "Minkä minä kirjoitin, sen minä kirjoitin.".

Käyttö kirkkotaiteessa 

Kristuksen ristiä esittävissä kuvissa ja maalauksissa esiintyy evankeliumien mukaisten tekstien sijasta usein vain Johanneksen mukaisen latinankielisen tekstin lyhenne I.N.R.I tai INRI. Ortodoksisissa kirkkotaiteessa käytetään vastaavaa kreikankielistä lyhennettä I.N.B.I. ().

Katso myös 

 Jeesuksen ristiinnaulitseminen
 Kristinuskon risti

Lähteet

Aiheesta muualla 

Jeesus
Kristilliset symbolit
Samsung Internet

Samsung Internet on Samsungin kehittämä ja vuonna 2012 käyttöön ottama verkkoselain Android-laitteille. Se kehitettiin alun perin Samsung Galaxy -laitteille korvaamaan Androidin oman selaimen. Samsung Internet on Samsung Galaxy -laitteiden oletusselain, mutta se on saatavilla myös muillekin Android-laitteille Google Playn kautta.

StatCounterin mukaan Samsung Internetin markkinaosuus mobiililaitteilla maailmanlaajuisesti oli 6,49 prosenttia joulukuussa 2019.

Lähteet

Aiheesta muualla 
 Samsung Internet Google Playssa

Selaimet
Samsung
Ludus Magnus

Ludus Magnus, "Suuri koulu", oli suurin antiikin Rooman gladiaattorikouluista ja kasarmeista (ludus gladiatorius). Roomaan syntyi keisariajan alussa useita gladiaattorikouluja, joista useimmat sijaitsivat Ludus Magnuksen tavoin Colosseumin lähellä. Ludus Magnus sijaitsi aivan Colosseumin vieressä, sen itäpuolella. Huomattava osa gladiaattorikoulusta on kaivettu esiin.

Lähteet
Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4.

Viitteet

Aiheesta muualla 

Rooman rakennukset ja rakennelmat
Hiljaisuudessa

Hiljaisuudessa on Katri Helenan albumi, joka julkaistiin vuonna 1996.

Kappaleet 
 Joulumieli sisälläni
 Hiljaisuudessa
 Jouluyö, juhlayö
 Joulumaa
 Aavistus
 Lapsi tuoksuu joululta
 Näen silmissäsi joulun
 Kehtolaulu
 Ilo
 Joulun tähti
 Jos aikaa antaa vois
 Vien sinut pois
 Muistojen kultaamat joulut 
 Nuku rauhassa rakkaani
 Maa 0n niin kaunis

Vuoden 1996 joulualbumit
Katri Helenan albumit
Suomalaiset joulualbumit
Sevettijärven koulu

Sevettijärven koulu () on Inarin Sevettijärven kylässä toimiva, suomen- ja koltansaamenkielistä opetusta antava pieni yhtenäiskoulu (luokka-asteet 0–9). Vuonna 2016 koulua kävi 16 oppilasta. Lukuvuonna 2021–2022 koulua kävi 22 oppilasta sekä 1 esikoululainen. Esi- ja perusopetuksen lisäksi koulun yhteydessä järjestetään päiväkotitoimintaa alle kouluikäisille. 

Koulu on rakennettu osana toisen maailmansodan jälkeistä pohjoisimman Suomen asutustoimintaa; Näätämön Sevettijärvelle vuosina 1949–1952 rakennettuihin muutti muutamia vuosia aiemmin Petsamon Suonikylästä evakkoon lähteneitä kolttasaamelaisia. Alueen yli 50 uuden asuinrakennuksen lisäksi valtio rakennutti kyläkeskukseen ortodoksisen pyhäkön, hautausmaan, terveystalon, koulutalon asuntoloineen ja postin.

Koulun pihapiirissä sijaitsee nykyään muun muassa Sevettijärven terveystalo.

Sevettijärven koulu on ollut julkisuudessa muun muassa kylän asiamiespostin lopettamisen jälkeisten postipalvelujen puolesta käydyn taistelun vuoksi alkuvuodesta 2016.

Lähteet

Aiheesta muualla
Sevettijärven koulun Facebook-sivusto (facebook.com)

Inarin oppilaitokset
Suomen peruskoulut
Suomen saamenkieliset oppilaitokset
Kalle Salminen (pituushyppääjä)

Kalle Salminen (s. 29. tammikuuta 1996 Helsinki) on suomalainen pituushyppääjä, joka edustaa Joensuun Katajaa. Hänen valmentajansa on Matti Mononen.

Salminen saavutti Suomen-mestaruuskilpailuissa pituushypyssä kultaa 2022 myötätuulituloksella 796 (+2,9 m/s) ja hopeaa 2021. Sisäratojen Suomen-mestaruuskilpailuissa hän saavutti hopeaa 2019 ja 2021.

Salminen on kilpaillut aikuisten maaotteluissa vuodesta 2019 lähtien. Parhaimmillaan hän on sijoittunut toiseksi Suomi−Ruotsi-maaottelussa 2022.

Salminen hyppäsi pituusennätyksensä 778 cm Espoossa 18. elokuuta 2019. Hallissa hän on hypännyt parhaimmillaan 767 Kuopiossa 17. helmikuuta 2019.

Kolmiloikkaaja Senni Salminen on hänen kaksoissiskonsa.

Lähteet 

Suomalaiset pituushyppääjät
Vuonna 1996 syntyneet
Elävät henkilöt
Aasiankatkerokala

Aasiankatkerokala (Acheilognathus asmussii) on särkikalojen alalahkoon kuuluva makean veden kalalaji. Kalaa tavataan Venäjällä, Mongoliassa, Kiinassa, Etelä-Koreassa sekä Pohjois-Koreassa.

Aasiankatkerokala voi kasvaa 16 senttimetrin mittaiseksi. Se muistuttaa ulkonäöltään eurooppalaista katkerokalaa. Suomut ovat hopeanväriset ja evät ja pyrstö punertavat.

Lähteet 

Katkerokalat
Supremacy: Your Will Be Done

Supremacy: Your Will Be Done (lyhyesti Supremacy, myös nimellä Overlord) on Probe Softwaren kehittämä ja Virgin Mastertronicin julkaisema strategiapeli. Peli on julkaistu vuonna  Amigalle, Atari ST:lle, Commodore 64:lle ja DOS:ille sekä kaksi vuotta myöhemmin NES:ille.

Vastaanotto 
Peli on saanut Amiga Format -lehden arvostelussa arvosanaksi 90 %.

Lähteet

Aiheesta muualla 
 
 
 

Vuoden 1990 videopelit
Amiga-pelit
Atari ST -pelit
Commodore 16 -pelit
Commodore 64 -pelit
DOS-pelit
Nintendo Entertainment System -pelit
Strategiapelit
Scifipelit
Britanniassa kehitetyt videopelit
Rauhankomppaniat

Rauhankomppaniat (, Sarāyā al-Salām), joka käännetään usein virheellisesti Rauhan prikaateiksi Yhdysvaltojen mediassa, ovat Irakilainen ryhmittymä, joka on liitetty Irakin Shiia-yhteisöön. Ennen vuoden 2014 shiioihin kohdistuneen joukkomurhan seurauksena tapahtunutta uudelleenaktivoitumista heidät tunnettiin Mahdin armeija -nimellä toimineena Saraya al-Salam -militiana. Ryhmittymää johtaa  Muhammad Sadiq al-Ṣadrin poika Muqtada al-Sadr.

Lähteet 

Sissiliikkeet
Irakin sota
Jihadistijärjestöt
Kristinusko Suomessa

Kristinusko Suomessa on maan kannattajamäärältään suurin uskonto. Vuonna 2018 suomalaisista 69,8 prosenttia kuului Suomen evankelis-luterilainen kirkkoon ja 1,1 prosenttia ortodoksisiin kirkkoihin. Vuonna 1900 Suomen evankelis-luterilainen kirkkoon kuului 98,1 prosenttia väestöstä, vuonna 1950 siihen kuului 95 prosenttia ja vuonna 2000 enää 85,1 prosenttia. Ortodoksisten kirkkojen osuus oli vuosina 1900–1950 1,7 prosenttia, ja vuodesta 2000 alkaen 1,1 prosenttia. Kristinuskon osuutta Suomen väestöstä vähentää esimerksiksi maahanmuuttajat joista enemmistö on muslimeja. Vuonna 2050 kirkkoon kuuluvien osuuden ennustetaan olevan Suomessa 37 prosenttia. Määrää vähentää se, että suuret kirkolle uskolliset ikäluokat kuolevat pois ja kirkossa kastaminen vähenee.

Historia 

Kristillinen vaikutus ulottui Suomeen 1000-luvun alussa samanaikaisesti sekä idästä Novgorodista ja lännestä Ruotsista. Ortodoksinen kirkko juurtui Karjalan alueelle. Lännestä alueelle kohdistunut roomalaiskatolinen lähetystyö sai jalansijaa ensin Ahvenanmaalta. Pähkinäsaaren rauhan yhteydessä Ruotsin ja Novgorodin välille syntyneen rajan myötä valtaosa Suomesta siirtyi katolisen kirkon yhteyteen.

Katolisen kirkon myötä Suomi liittyi eurooppalaiseen kulttuuriin ja järjesti suurelta osin Suomen alueen hallinnon. Suomen hiippakunnan keskus oli Turussa. Valtion ja paikallistason hallinto pohjautui seurakuntien verkostoon. Kirkko piti keskiajalta lähtien yllä myös sairaaloita ja köyhäintaloja. Kirkon vastuulla oli myös tieteen ja taiteen levittäminen, kasvatus ja korkeampi opetus aina Turun akatemian perustamiseen 1640 saakka.

Luterilainen uskonpuhdistus ulottui Ruotsin valtakuntaan kuuluneeseen Suomeen 1520-luvulla. Luterilaisuudesta tuli pian valtakunnan virallinen uskonto. Turun arkkipiispana toimineesta Mikael Agricolasta tuli Suomen kirjakielen kehittäjä. Kristinuskon oppia opeteltiin ulkoa ja opetettiin lukemaan 1700-luvulta lähtien. Taidot tarkastettiin kinkereillä.

Ilmoitetut jäsenmäärät

Tunnustuskunnat

Lähteet

Viitteet
Clusium

Clusium, etruskin kielellä Clevsin, nykyinen Chiusi, oli etruskien kaupunki ja Etrurian pohjoisosien tärkeimpiä kaupunkeja. Se oli rakennettu Chiana-joen laaksosta kohoavalle kukkulalle Trasimenusjärven länsipuolelle. Clusiumissa oli asutusta jo pronssikaudella, mutta kaupunki alkoi todella kukoistaa vasta Villanova-kaudella 800-luvulla eaa. Polttohautaus oli Clusiumissa yleistä, ja se on kuuluisa ihmisenmuotoisista kanooppiuurnistaan.
Clusium kuului etruskien 12 kaupungin liittoon.

Tarujen mukaan Rooman valloittanut kuningas Lars Porsenna oli alun perin Clusiumista. Roomalaiset kukistivat Clusiumin lopullisesti vuonna 295 eaa. Vuonna 87 eaa. kaupungista tuli roomalainen municipium.

Lähteet
Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4.

Viitteet 

Etruskien kaupungit
Vulci

Vulci (etruskiksi Velch tai Velx) oli etruskien kaupunkivaltio, joka sijaitsi Tarquiniasta pohjoiseen. Vulci oli tärkeimpiä Etelä-Etrurian kaupungeista. Siitä tuli merkittävä Villanova-kaudella, ja kaupunki oli kuuluisa pronssiesineistään. Vulci kuului 12 etruskikaupungin liittoon, ja sillä oli läheiset suhteet Kreikkaan, josta tuotiin paljon keramiikkaa. Myös korinttilaisia savenvalajia muutti kaupunkiin.

Vulcin kaupungista on löydetty huomattavat hautamaalaukset. Vuodelta 350 eaa peräisin olevassa Tomba Francoisin seinämaalauksissa on kuvattu hurjia taisteluita, jotka tuovat esiin etruskien huolen Rooman vallan kasvamisesta. Niissä esitetään troijalaisten sotavankien uhraaminen kostona Akhilleuksen kuolemasta sekä tapahtumia, jotka ilmeisesti liittyvät etruskisukujen omaan historiaan. Maalauksissa troijalaiset edustavat roomalaisia ja kreikkalaiset etruskeja. Seinämaalaukset ovat nykyisin Villa Albanissa Roomassa.

Lähteet
Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4.

Viitteet

Aiheesta muualla 

Etruskien kaupungit
Alisa Virtanen

Alisa Hilda Susanna Virtanen (s. 4. syyskuuta 2002 Jyväskylä) on suomalainen keskipitkän matkan juoksija, joka edustaa Jyväskylän Kenttäurheilijoita. Hänen valmentajansa on Kari Virtanen.

Kalevan kisoissa Virtanen sai 3 000 metrin estejuoksussa hopeaa vuonna 2020. Virtanen voitti vuoden 2019 Yleisurheilun sisäratojen Suomen-mestaruuskilpailuissa pronssia 800 metrin juoksussa. Viestijuoksun SM-kilpailuissa hän saavutti 4 × 1 500 metrin sekaviestissä hopeaa 2020 ja 4 000 metrin viestissä pronssia 2022.

Virtanen sijoittui 2018 alle 18-vuotiaiden EM-kilpailuissa 1 500 metrillä 12:nneksi ja karsiutui 800 metrillä välierissä.

Lähteet 

Vuonna 2002 syntyneet
Elävät henkilöt
Suomalaiset keskimatkojen juoksijat
Suomalaiset estejuoksijat
Kanarianpielus

Kanarianpielus (Lobularia canariensis) on ristikukkaiskasvien (Brassicaceae) heimoon kuluvan pieluksien (Lobularia) suvun kasvi, joka kasvaa pieninä mättäinä tai pensaina. Kanarianpielus on suvun lajeista yleisimpiä Kanariansaarilla.

Kuvaus

Varsi ja lehdet 
Kanarianpielus muodostaa tiheitä mättäitä. Sen lehdet ovat kapeat, lehtilaita on ehyt. Lehtien kärjet ovat tylpät ja pyöristyneet.

Kukat ja hedelmät 
Kanarianpieluksen kukat ovat pieniä harmahtavan valkoisia. Hedelmä on litu.

Levinneisyys 
Kanarianpielusta kasvaa endeemisenä eli kotoperäisenä kaikilla Kanariansaarien saarilla. Makaronesiassa Selvagenssaarilla ja Cap Verdellä sillä on useita alalajeja joita on vaikea erottaa toisistaan.

Kuvia

Lähteet

Viitteet

Aiheesta muualla 
 
 

Ristikukkaiskasvit
Kanariansaarien kasvit
Åttopojat

Åttopojat on tunnettujen suomalaisten yritysjohtajien ja yhteiskunnallisten vaikuttajamiesten muodostama harrastelijayhtye, joka on tehnyt useita huumorimusiikkialbumeja. Ne sisältävät sekä jäsenten omia sävellyksiä ja sanoituksia että tunnettuja muiden tekijöiden kappaleita. Åttopojat harjoittaa myös hyväntekeväisyyttä: esimerkiksi vuonna 2004 julkaistun lastenlevyn tuotot ohjattiin SOS-lapsikylät ry:lle, ja levy lahjoitettiin jokaiseen Suomen päiväkotiin.

Yhtyeen jäsenet käyttävät heidän oikeiden nimiensä anagrammeista muodostuvia taiteilijanimiä, joiden taakse kätkeytyvät muun muassa Nokian ja Ylen entinen johtaja Lauri Kivinen, kirjailija ja Nokian entinen toimitusjohtaja Kalle Isokallio, Talouselämä-lehden entinen päätoimittaja Pekka Seppänen, toimittaja Jan Erola sekä kokoomuspoliitikot Ilkka Suominen ja Iiro Viinanen.

Diskografia
Lähde: Discogs 
2003: Kauneimmat snapsilaulut (2CD, Allstar)
2004: Aatetta jaloa (CD+DVD, Allstar)
vasemmiston ja oikeiston poliittisia lauluja
2004: lastenlauluja, vierailijoina Arja Saijonmaa ja Danny
2005: Iltanuotiolla (omakustanne)
vierailijana mm. Lenni-Kalle Taipale
2005: Karheimmat rakkauslaulutvierailijana Pepe Willberg
2007: Rantojen miehet (omakustanne)
2010: Kootut runot (omakustanne)
2011: Roosa ja minävierailijoina Siiri Nordin, Arja Havakka, Mato Valtonen ja Paula Lehtomäki
2014: Lauluja Suomesta'' (omakustanne)

Lähteet

Suomalaiset huumoriyhtyeet
Hyväntekeväisyysjärjestöt
Joulupalmut

Joulupalmut (Adonidia) on palmukasvien (Arecaceae) heimoon kuuluva kasvisuku. Siihen kuuluu kaksi lajia, joita tavataan Borneolla ja Filippiineillä. Ne ovat kummatkin noin 6 metriä pitkiä. Kummatkin lajit ovat melko samankaltaisia, mutta joulupalmu (Adonidia merrillii) on yleisempi.

Lähteet 

Palmukasvit
Elokuvakasvatus

Elokuvakasvatus on oppimisen ja opettamisen ala, joka keskittyy elokuvaan. Elokuvakasvatus on osa taidekasvatusta ja mediakasvatusta. 

Ensimmäinen askel elokuvakasvatukseen otetaan yhdessä katsomalla ja keskustelemalla, mistä voidaan edetä elokuvanlukutaitoon. Elokuva on mahdollista nähdä eräänlaisena tekstinä, kielenä, jolla on oma kielioppinsa ja jota voidaan oppia ”lukemaan ja kirjoittamaan”.  Elokuvakasvatus on elokuvan katsomista yhdessä lapsen kanssa ja tämän kokemuksen jakamista. Elokuvakasvatus kannustaa omaan ajatteluun, ja elokuvakasvattajan tehtävä on auttaa lasta elokuvan herättämien mielikuvien jäsentämisessä. Elokuvan avulla oppiminen on parhaimmillaan kokemuksellista ja mieleenpainuvaa.

Elokuvia voidaan katsoa ja pohtia tavalla, joka johdattaa meidät tekemään niitä itse. Elokuvakasvatusta ei ole mielekästä jakaa yhtäältä vain elokuvan katsomiseen, analysointiin ja kriittisen ajattelun kehittämmiseen ja toisaalta pelkästään käytännön luovaan työskentelyyn. Luomisprosessiin voidaan keskittyä sekä elokuvan katsomistapoja että elokuvan tekemistä opetettaessa. Elokuvien tekeminen opettaa tekijöilleen elokuvan kielioppia paremmin kuin mikään muu elokuvakasvatuksen osa-alue.

Taidemuotona elokuva on kiistatta yksi viime vuosisadan tärkeimmistä, mutta kouluopetuksessa sen pedagoginen potentiaali on useimmiten jäänyt hyödyntämättä – ikävän usein elokuvan rooli onkin ollut toimia viihteenä, muun koulutyön rinnalla.

Elokuvakasvatus Suomessa 
Elokuvakasvatusta annetaan Suomessa kouluissa, harrastuskerhoissa, lastenkulttuurin parissa ja taiteen perusopetuksessa. Elokuvakasvatusta ja siihen oppimateriaaleja tuottavat  yksittäiset opettajat ja kasvattajat, elokuvajärjestöt, elokuvayhdistykset, elokuvakeskukset ja elokuvafestivaalit. Suomessa toimii elokuvakasvatuksen verkosto, joka koordinoi elokuvakasvatusta valtakunnallisesti.

Lähteet

Aiheesta muualla 
Elokuvakoulu Valve
Elävän kuvan keskus ELKE ry
IhmeFilmi ry
Kaikki kuvaa
Kansallinen audiovisuaalinen instituutti: KAVI
Koulujen elokuvaviikko
Koulukino ry
Kuvataideopettajat KUVIS ry
Pirkanmaan elokuvakeskus 
Suomen lasten ja nuorten kuvataidekoulujen liitto

Mediakasvatus
Kuvataidealan koulutus
Elokuva
Prem Singh Tamang

Prem Singh Tamang (s. 5. helmikuuta 1968), joka tunnetaan myös nimellä P. S. Golay, on intialainen poliitikko ja Sikkimin pääministeri vuodesta 2019.

Tamang äänestettiin vuonna 1994 lainsäätäjäksi Sikkimin osavaltioparlamenttiin Sikkim Democratic Front -puolueen jäsenenä. Vuosina 1994–1999 hän toimi Sikkimin osavaltiohallituksessa ministerinä, kolmessa eri tehtävässä. Vuonna 2013 hän ajautui välirikkoon puolueensa puheenjohtaja Pawan Kumar Chamlingin kanssa, minkä seurauksena hän erosi ja perusti Sikkim Krantikari Morchan.

Uuden puolueen puheenjohtajana Tamangin ensimmäiset vaalit olivat vuoden 2014 osavaltiovaalit, joissa Sikkim Krantikari Morcha sai 10 paikkaa 32:sta ja 42 prosenttia äänistä. Vuonna 2017 Tamangia syytettiin korruptiosta, hänen 1990-luvulla olleen ministerikautensa talousepäselvyyksistä, ja hänet pidätettiin vuodeksi. Vapautumisen jälkeen Tamangin tueksi järjestettiin valtava mielenilmaus. Vuonna 2019 Sikkim Krantikari Morcha voitti Sikkimin osavaltiovaalit saaden 17 paikkaa 32:sta, jonka seurauksena Tamangista tuli osavaltion pääministeri. Pääministerinä hän on väittänyt, että korruptiosyytteet olivat osa mustamaalauskampanjaa, joka alkoi vuonna 2013 uuden puolueen perustamisen myötä. Hän perusteli syyttömyyttään sillä, että Chamling ei olisi antanut hänen asettua ehdolle tapauksen jälkeen, jos korruptioväitteet olisivat pitäneet paikkansa. 

India Today -lehden haastattelussa Tamang syytti edeltäjiään tuhlailusta, jonka vuoksi Sikkim oli velkaantunut. Hän ilmoitti samassa yhteydessä huutokauppaavansa 40 edellisen hallinnon aikana hankittua ajoneuvoa sekä muuttavansa osavaltion pääministerin kartanon museoksi. Hänen mukaansa hallinto puhdistuu automaattisesti korruptiosta, jos pääministeri ei ole korruptoitunut. Naisten suojelemiseksi seksuaalisen väkivallan uhkalta hän on tarjonnut Gangtokissa naisille ilmaiset kotiinkuljetukset öisin.

Lähteet

Aiheesta muualla

Sikkimin pääministerit
Vuonna 1968 syntyneet
Elävät henkilöt
Intiansilli

Intiansilli (Dayella malabarica) on sillien (Clupeidae) heimoon kuuluva kalalaji. Se on sukunsa Dayella ainoa tunnettu laji. Intiansilliä tavataan Lounais-Intiassa. Se voi kasvaa 6 senttimetrin mittaiseksi. Intiansilli elää joissa, suistoissa ja rannikkovesissä.

Lähteet

Aiheesta muualla 
 ITIS Standard Report Page: Dayella malabarica

Sillit
Rautamies (patsas)

Rautamies on 24 senttimetriä korkea, 10 kilogrammaa painava ataksiittimeteoriitista kaiverrettu patsas. Rautamiehen väitetään olevan noin tuhat vuotta vanha Vaisravana-jumalaa esittävä hahmo, jonka saksalaiset tutkimusmatkailijat toimittivat Tiibetistä Saksaan 1930-luvun lopulla. Saksassa patsas pysyi yksityishenkilön kokoelmassa, kunnes se huutokaupattiin vuonna 2007. Kaksi vuotta huutokaupan jälkeen tutkijat pääsivät selvittämään patsaan alkuperää.

Patsaan hahmon väitetään olevan peräisin buddhalaisuutta edeltäneen bön-uskonnon ajalta, mutta siinä on buddhalaisia vaikutteita. Patsaan vatsassa on hakaristin kuva, joka oletettavasti kiinnitti saksalaisten tutkimusmatkailijoiden huomion.

Rautamiehen itämaisen alkuperän ovat kyseenalaistaneet muutamat tutkijat, jotka pitävät sitä 1900-luvulla valmistettuna eurooppalaisena väärennöksenä. Buddhalaisuuteen erikoistuneen tutkija Achim Bayerin mukaan patsaassa on 13 näennäistiibetiläistä piirrettä. Historioitsija Isrun Engelhardtin mukaan Tiibetiin matkanneet saksalaiset pitivät tarkkaa luetteloa ostamistaan esineistä, eikä rautamiestä löydy listalta.

Lähteet

Muinaisjäännökset
Rusellae

Rusellae, nykyinen Roselle, oli etruskien kaupunkivaltio Pohjois-Etruriassa. Rusellaessa oli asutusta jo Villanova-kulttuurin aikoina. Se oli etruskien kaupunkiliiton jäsen, mutta joutui vuonna 294 eaa roomalaisten alaisuuteen. Vuonna 89 eaa kaupungista tuli municipium ja Augustuksen aikana colonia. Kaupungin 500-luvulta eaa. peräisin oleva, kolme kilometriä pitkä kaupunginmuuri on säilynyt sekä joitain asuinrakennuksia. Keisariajalta on säilynyt amfiteatteri.

Lähteet
 Castrén, Paavo ja Pietilä-Castrén, Leena: Antiikin käsikirja. Otava, 2000. ISBN 951-1-12387-4.

Viitteet 

Etruskien kaupungit
Pedersören seurakunta

Pedersören seurakunta () on seurakunta Pohjanmaalla, Pedersören kunnassa. Seurakunta kuuluu Porvoon hiippakunnassa Pedersören rovastikuntaan ja on osa Pietarsaarenseudun seurakuntayhtymää. Kirkkoherrana toimii  Hans Häggblom vuoteen 2019 . Vuonna 2018 seurakunnassa oli 5 033 jäsentä. Vuoden 2019 lopussa Ähtävän, Pedersören ja Purmon seurakunnat lakkautetaan, ja niiden tilalle vuoden 2020 alusta alkaen perustetaan uusi ruotsinkielisen Pedersören seurakunta. Uuden seurakunnan kirkkoherraksi siirtyi Ähtävän seurakunnan kirkkoherra Kaj Granlund.

Lähteet

Aiheesta muualla 
 Seurakunnan kotisivut internetin arkistosta

Porvoon hiippakunnan seurakunnat
Pedersören seurakunnat
Purmon seurakunta

Purmon seurakunta () oli seurakunta Pohjanmaalla, Pedersören kunnassa. Seurakunta kuului Porvoon hiippakunnassa Pedersören rovastikuntaan ja oli osa Pietarsaarenseudun seurakuntayhtymää. Kirkkoherrana toimi Tomas Portin. Vuonna 2018 seurakunnassa oli 1 107 jäsentä. Vuoden 2019 lopussa Ähtävän, Pedersören ja Purmon seurakunnat lakkautettiin, ja niiden tilalle vuoden 2020 alusta alkaen perustettiin uusi ruotsinkielisen Pedersören seurakunta.

Lähteet

Aiheesta muualla 

 Seurakunnan kotisivut internetin arkistosta

Porvoon hiippakunnan seurakunnat
Pedersören seurakunnat
Ähtävän seurakunta

Ähtävän seurakunta () oli seurakunta Pohjanmaalla, Pedersören kunnassa. Seurakunta kuului Porvoon hiippakunnassa Pedersören rovastikuntaan ja oli osa Pietarsaarenseudun seurakuntayhtymää. Kirkkoherrana toimii  Kaj Granlund. Vuonna 2018 seurakunnassa oli 2 882 jäsentä. Vuoden 2019 lopussa Ähtävän, Pedersören ja Purmon seurakunnat lakkautettiin, ja niiden tilalle vuoden 2020 alusta alkaen perustettiin uusi ruotsinkielisen Pedersören seurakunta.

Lähteet

Aiheesta muualla 

 Seurakunnan kotisivut internetin arkistosta

Porvoon hiippakunnan seurakunnat
Pedersören seurakunnat
Kyrmykatkerokala

Kyrmykatkerokala (Rhodeus ocellatus) on särkien (Cyprinidae) heimoon kuuluva kalalaji. Sitä tavataan itäisessä Aasiassa, Taiwanissa ja Venäjällä. Kyrmykatkerokala on tavallisesti noin 5,2 senttimetrin mittainen ja voi kasvaa jopa 9,2 senttimetrin mittaiseksi. Sopivin veden kovuus sille on 10–15.

Lähteet 

Katkerokalat
Yukuhashi

Yukuhashi () on Japanin kaupunki Kyūshūn saarella Fukuokan prefektuurissa. Se sijaitsee prefektuurin itäosassa Tyynenmeren Suōnmeren rannikolla Kita-Kyūshūn suurkaupungin eteläpuolella. Kaupunki on rakentunut kolmen joen, Nagaon, Harain ja Iman, muodostamalle alluviaalitasangolle. Yukuhashissa on 73 257 asukasta (heinäkuussa 2019) ja sen pinta-ala on 70,05 neliökilometriä.

Yukuhashin ydinalueen muodostaa Edo-kaudella Nakatsu-kaidō-tien varren postiasemaksi (shukuba) kehittynyt kaupunginosa. Nykyinen kaupunki perustettiin vuonna 1954, kun Yukuhashin maaseutukaupunkiin liitettiin kahdeksan muuta ympäristön kuntaa. Sittemmin se on kasvanut Kita-Kyūshūn satelliittikaupunkina. Kaupungin nähtävyyksiin kuuluu Goshogatanin linnanraunio.

Yukuhashia palvelevat JR Kyūshūn Nippō-päälinja ja Heisei-Chikuhō-rautateiden Tagawa-linja.

Lähteet

Aiheesta muualla 

 Kaupungin internetsivut 

Fukuokan prefektuurin kaupungit
Hannes Tiira

Hannes Tiira (29. kesäkuuta 1955 Helsinki – 20. elokuuta 2019 Pori) oli suomalainen Porissa asunut näkövammainen teologian maisteri, pastori ja tietokirjailija. Hän kuului körttiläiseen herätysliikkeeseen, ja kannatti naispappeutta sekä tasa-arvoista avioliittoa.

Tiira sokeutui täysin parikymppisenä. Tiira opiskeli teologiaa Helsingin yliopistossa ja hänet vihittiin papiksi 1978. Tiira toimi pappina Varkaudessa, Laitilassa sekä viimeksi Keski-Porin seurakunnassa kappalaisena. Vuodesta 1994 alkaen Tiira toimi pääasiassa tietokirjailijana ja hän kirjoitti historiaa, luontoa ja maantiedettä käsitelleitä kirjoja. Tiira oli myös lintubongari ja hän pystyi tunnistamaan äänen perusteella suuren osan Suomessa pesivistä linnuista. Vuonna 2006 Tiiran yöllisistä linturetkistä tehtiin elokuva Taikayö.

Sosialidemokraatteja edustanut Tiira oli Porin kaupunginvaltuuston jäsenenä 1996–2004 ja Suomen Sokeat ry:n puheenjohtajana 2008–2010. Hän toimi myös Porin seudun ympäristöseuran puheenjohtajana useampaan otteeseen sekä Suomen luonnonsuojeluliiton Satakunnan piirin puheenjohtajana.

Teoksia 
 Säteitä pimeässä : sokean papin muistelmia. Kirjaneliö, Helsinki 1982
 Sanat vammasta sanotut : pohdiskeluja teidän kanssanne, jotka ette säilyneet ehyinä. Herättäjä-yhdistys, Lapua 1990
 Halssin haavat ja haaveet. 1995
 Vastuun ja toivon vuosisata - Pihlavan työväenyhdistys sata vuotta. 1997
 Tuhat sanaa piilossa : piilosanakirja. Avoin kirja, Halikko 1998
 Yön pienet laulajat : tietoja ja kertomuksia satakielistä, sirkkalinnuista ja kerttusista ; tekijät Hannes Tiira, Janne Lampolahti. Kustannusosuuskunta Muusa, Pori 2002
 Yyteri : hiekkarantojen kuningatar : tietoa ja tarinoita Yyteristä. Hannes Tiira, Pori 2005
 Porin kasvot : tietoa ja tarinoita kotikaupunkini ihmisistä. Hannes Tiira, Pori 2007
 Ilmari itte : aito porilainen kaikilla mausteilla. Hannes Tiira, Pori 2008 (talousneuvos Ilmari Holmlundin elämäkerta)
 Satakunta tiiraa : tietovisakirja. Satakunnan kirjateollisuus, Pori 2009
 Senat sakaisin : sanatehtävien ja -leikkien käsikirja. Lintu-Hanski, Pori 2010 
 Kirjurinluoto : keidas keskellä kaupunkia. Lintu-Hanski, Pori 2012
 Yyteri : dyynien kaunotar : meren, hiekan ja auringon tarina ; teksti Hannes Tiira ; valokuvat Satakunnan Kansan arkisto, Manu Toivonen, Juha Haavisto, Mika Salinkangas. Lintu-Hanski, Pori 2013
 Yyteri : beauty of dunes. Lintu-Hanski, Pori 2013
 Oravannahoista Hansakauppaan. Lintu-Hanski T:mi, Pori 2014
 Satakieli : lehdon ja lemmen laulaja. Auditorium, Helsinki 2015
 Yyteristä Reposaareen : tarinoita ja kuvia meren ääreltä ; teksti Hannes Tiira, kuvat Manu Toivonen. Lintu-Hanski T:mi - Manu Toivonen Consulting Ky, Pori 2016
 Meren ja vuorten Montenegro ; teksti Hannes Tiira; kuvat Juha Haavisto. Reuna, Tuusula 2016

Lähteet

Aiheesta muualla 
 Hannes Tiiran blogi
 Tiira-kirjat verkkokauppa

Suomen evankelis-luterilaisen kirkon papit
Suomalaiset tietokirjailijat
Porin kaupunginvaltuutetut
Suomen Sosialidemokraattisen Puolueen poliitikot
Suomalaiset sokeat henkilöt
Vuonna 1955 syntyneet
Vuonna 2019 kuolleet
Nea Lento

Nea Lento (s. 7. maaliskuuta 2002 Tampere) on suomalainen kolmiloikkaaja 
ja pituushyppääjä, joka edustaa Tampereen Pyrintöä. Hänen valmentajansa ovat hänen isänsä Tomi Lento ja Teemu Ylilauri.

Lento voitti vuoden 2019 Yleisurheilun sisäratojen Suomen-mestaruuskilpailuissa pronssia pituushypyssä. Hän teki suomenennätyksen pituushypyssä N17 -sarjaan 624 cm, joka oli aikaisemmin Johanna Halkoahon nimissä 621 cm. Samana vuonna hän voitti Nuorten European Youth Olympic Festival (EYOF) -kilpailuista Azerbaidžanin Bakussa pituushypyn pronssia sekä kolmiloikan viidennen sijan.

Vuonna 2021 Lento voitti Tampereella nuorten SM -kultaa pituushypystä sekä kolmiloikasta.

Lennon aikaisempia valmentajia ovat Roosa Lahtinen, Sanni Antonen ja Kaija Appelqvist-Schmidlechner. Teemu Ylilauri on toiminut juoksu- sekä hyppyvalmentajana vuodesta 2020 alkaen ja sitä aikaisemmin hän on toiminut pelkästään hyppyvalmentajana. Nean isä Tomi Lento vastaa fysiikka- ja voimavalmennuksesta.

Lähteet 

Vuonna 2002 syntyneet
Elävät henkilöt
Suomalaiset kolmiloikkaajat
Suomalaiset pituushyppääjät
Anna Böhm

Anna Elisa Böhm (s. 1992) on helsinkiläinen näyttelijä. Hänet tunnetaan muun muassa Ylen Sekasin-sarjan Lumikkina. Böhm on valmistunut teatteritaiteen maisteriksi 2021 Tampereen Yliopiston teatterityön koulutusohjelmasta eli Nätyltä. Hän kirjoitti ylioppilaaksi Kallion lukiosta vuonna 2011. Böhm näytteli Ilonaa Helsingin Kaupunginteatterissa Punaorvot-näytelmässä vuonna 2020.  Böhm näytteli vuonna 2019 Kansallisteatterissa Otteita-näytelmässä ja kesällä 2019 Marian-neitoa Turun kesäteatterin Robin Hoodissa.

Tv- ja elokuvarooleja 
 Kaverikirja – Ruut, 2022
 Kansan vihollinen – Janika Laurila, 2022
 Karkurit – Lori Mustonen, 2021
 Pohjolan laki – Adi Salo, 2020
 Tuntematon sotilas -televisiosarja – Äänislinnan lotta, 2019
 Juice – Maire baarista, 2018
 Sekasin – Lumikki, 2016–2018
 Äpärä – Riina, 2016
 Syke – Jarkon sisko, 2016
 Hinnalla millä hyvänsä – lastenhoitaja, 2015
 Sisko tahtoisin jäädä, 2010
 Ihmebantu, 2009

Teatterirooleja 
 Punaorvot, Helsingin Kaupunginteatteri, 2020
Otteita, Kansallisteatteri, 2019
Robin Hood, Turun kesäteatteri, 2019
 Hair-musikaali (Näty), 2019
 Lasten Peer Gynt (Näty), 2017

Lähteet 
 
 Anna Böhmin kotisivut
 Yle
 Aamulehti
 Tampereen yliopisto
 CV

Viitteet

Aiheesta muualla 
 Anna Böhm Instagramissa

Suomalaiset näyttelijät
Vuonna 1992 syntyneet
Elävät henkilöt
Jesse Vainikka

Jesse "JerAx" Vainikka (s. 7. toukokuuta 1992) on suomalainen Dota 2 -videopelin ammattilainen. Vainikka on tienannut noin 5,7 miljoonaa euroa ja voittanut kaksi maailmanmestaruutta. 

Vainikka aloitti Dota 2:n pelaamisen kilpailullisesti vuonna 2013. Hänen ensimmäinen ammattilaisseuransa oli ruotsalainen QPAD Red Pandas vuonna 2013. Sen jälkeen hän pelasi muun muassa Team Liquidissa ennen kuin liittyi eurooppalaiseen Team OG:hen vuonna 2016.

Vainikan suurimpiin saavutuksiin kuuluvat maailman suurimman elektronisen urheilun turnauksen, Dota 2 -pelin maailmanmestaruusturnaus The Internationalin voittaminen kahdesti, vuosina 2018 ja 2019. Vainikan edustama Team OG oli ensimmäinen joukkue, joka on voittanut turnauksen kahtena vuonna peräkkäin. Tammikuussa 2020 Vainikka kertoi lopettavansa peliuransa. Vainikka palasi vuonna 2021 Dota 2 -ammattilaisten pariin liittymällä Evil Geniusin riveihin. Evil Genius suoriutui heikosti ESL One Stockholm Major turnauksessa, jonka jälkeen JerAx poistui joukkueesta. Hän ilmaisi twitterin välityksellä halunsa jatkaa support tai valmentajan roolissa.

Aiheesta muualla 
 Vainikan Twitch-pelikanava

Lähteet 

Suomalaiset elektronisen urheilun ammattilaiset
Vuonna 1992 syntyneet
Elävät henkilöt
Rewind, Replay, Rebound

Rewind, Replay, Rebound on tanskalaisen Volbeatin vuonna 2019 julkaisema seitsemäs studioalbumi.

Kappaleet

Deluxe edition bonuslevy

Arvostelut 
 Kaaoszine: 6+/10
 Metalliluola: 8/10

Lähteet 

Volbeatin albumit
Vuoden 2019 albumit
Uskonto Nepalissa

Nepal on uskonnollisesti monimuotoinen valtio, jossa enemmistö väestöstä on hinduja. Maan kuningasta palvottiin pitkään hindujumala Vishnun ruumiillistumana, kunnes maasta tuli 2000-luvun ensi vuosikymmenen lopulla tasavalta, jossa lainsäädäntö takaa uskonnonvapauden. Sitä ennen Nepal oli maailman ainoa valtio, jossa hindulaisuus oli virallinen valtionuskonto. Nepalin vuonna 2015 hyväksyttyyn perustuslakiin kirjattiin, ettei maalla ole valtionuskontoa.

Vuoden 2011 väestönlaskennan mukaan 81,3 prosenttia Nepalin väestöstä oli hindulaisia, 9 % buddhalaisia, 4,4 % muslimeita, 3 % kiratisteja (paikallisen kansan etninen uskonto), 1,4 % kristittyjä ja 0,9 % muita uskontoja tai uskonnottomia.

Nepalin eri kansoilla on myös itsenäisiä uskonnollisia piirteitä. Esimerkiksi buddhalaiset newarit valitsevat kulttuurinsa mukaisesti kumarin eli nuoren tytön, jota he kunnioittavat jumalattarena, kunnes tämä vuotaa verta. Kun kumari haavoittuu tai hänellä alkaa kuukautiset, tulee kumariksi valita uusi tyttö.

Buddhalaisuus
Buddha Siddhartha Gautama syntyi Lumbinissa, joka sijaitsee nykyisen Nepalin alueella. Alueelta on löytynyt maailman vanhin buddhalainen temppeli, joka on ajoitettu 500-luvulle ennen ajanlaskun alkua. Lumbini on tärkeimpiä Buddhan elämään liittyviä paikkoja ja merkittävä pyhiinvaelluspaikka.

Vuonna 2007 Nepalin pohjoisosasta löytyi lähes pystysuorasta kalliosta luolasto. Sieltä löytyi runsaasti Buddhan elämää esittäviä kuvia, jotka ovat peräisin jopa 1300-luvulta, sekä musteella, hopealla ja kullalla maalattuja tiibetinkielisiä käsikirjoituksia ja esikristillisen aikakauden keramiikan sirpaleita.

Politiikka ja lainsäädäntö
Vuonna 2015 hyväksytyn perustuslakinsa mukaan Nepalissa ei ole valtionuskontoa, mutta valtio pyrkii suojelemaan "muinaisista ajoista saakka harjoitettua uskontoa" ja käännyttäminen on kiellettyä. Perustuslaki myös tekee hindujen pyhästä eläimestä lehmästä maan kansalliseläimen. Perustuslaki on saanut kritiikkiä osakseen useilta ryhmiltä. Hindunationalistit ovat arvostelleet sitä, että hindulaisuus ei enää ole valtionuskonto. Kristityt uskovat käännyttämisen kieltävän lakipykälän olevan suunnattu heitä vastaan.

Nepal on pyrkinyt kieltämään vanhoja haitallisia uskonnollisia tapoja, kuten chhaupadi-nimellä tunnetun hindulaisen tavan eristää nainen kuukautisten ajaksi karjasuojaan. Tapa on johtanut useisiin kuolemiin, jotka ovat johtuneet käärmeenpuremista tai savunhengittämisestä. Tapa on ollut kielletty vuodesta 2005, mutta kiellon rikkomisesta alettiin rangaista vasta vuonna 2017. Toinen vastaava tapa on Gadhimai-jumalattarelle toimitetut veriuhrit, jotka lopetettiin vuonna 2015 eläinsuojeluaktivistien painostuksen vuoksi.

Nepalin hindunationalistien menestys politiikassa on ollut vähäistä. Nepalin merkittävimmällä hindunationalistisella puolueella Rastriya Prajatantra Partyllä on vain yksi paikka parlamentissa vuonna 2019.

Lähteet

Aiheesta muualla

 Nepalin vuoden 2011 väestönlaskenta, uskonto sivulla 184
 Vuoden 2011 väestönlaskennan tiedot kartalla, uskonto kohdassa social 
 Kathmandussa riitti jumalia jokaiselle (Ylen arkisto)
Joelinton

Joelinton Cassio Apolinário de Lira, pelaajanimeltään Joelinton (s. 14. elokuuta 1996 Aliança) on brasilialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Newcastle Unitedia.

Joelinton pelasi kotimaassaan Sport Recifen joukkueessa kesään 2015 saakka. Tuolloin hän siirtyi Saksaan Hoffenheimin joukkueeseen, johon hän kuului heinäkuuhun 2019 saakka. Välillä hän pelasi kaksi kautta lainalla Itävallassa Rapid Wienin joukkueessa. Hän pelasi Saksan Bundesliigassa 29 ottelua ja teki niissä seitsemän maalia, ja Itävallan Bundesliigassa tilastoihin kertyi 60 ottelua ja 15 maalia. Heinäkuussa 2019 hän siirtyi Englantiin Newcastle Unitedin joukkueeseen lähes 40 miljoonan punnan siirtosummalla, mikä oli Newcastlen seuraennätys. Hän teki Valioliigassa ensimmäisen maalinsa kolmannessa ottelussaan elokuussa 2019 Tottenham Hotspuria vastaan ja toisen maalinsa kesäkuussa 2020 Sheffield Unitedia vastaan. Hän pelasi kaudella 2019–2020 joukkueensa kaikki 38 valioliigaottelua ja niistä avauskokoonpanossa 32.

Joelinton on pelannut Brasilian alle 17-vuotiaiden maajoukkueessa neljä ottelua ja tehnyt niissä kaksi maalia.

Lähteet 

Brasilialaiset jalkapalloilijat
Vuonna 1996 syntyneet
Elävät henkilöt
Sean Longstaff

Sean David Longstaff (s. 30. lokakuuta 1997 North Shields) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Newcastle Unitedia.

Longstaff on pelannut Newcastle Unitedin nuorisojoukkueissa. Pääsarjauransa hän aloitti lainasopimuksella Kilmarnockissa, jossa hän pelasi Skotlannin Valioliigaa 16 ottelua ja teki niissä kolme maalia kevätkaudella 2017. Kauden 2017–2018 hän oli lainalla Englannin ykkösliigassa pelaavan Blackpoolin joukkueessa, jossa hän pelasi 42 liigaottelua ja teki niissä kahdeksan maalia. Kaudella 2018–2019 hän pelasi Englannin Valioliigassa yhdeksän ottelua ja teki maalin helmikuussa kotiottelussa Burnleyä vastaan. Kaudella 2019–2020 hän pelasi Valioliigassa 23 ottelua ja teki maalin heinäkuussa vierasottelussa Bournemouthia vastaan. Seuraavalla kaudella hän pelasi 22 valioliigaottelua. Kaudella 2021–2022 hän pelasi 24 valioliigaottelua ja teki maalin syyskuussa vierasottelussa Watfordia vastaan.

Sean Longstaffin pikkuveli Matthew Longstaff kuuluu myös Newcastle Unitedin pelaajistoon.

Lähteet 

Englantilaiset jalkapalloilijat
Vuonna 1997 syntyneet
Elävät henkilöt
Linognathidae

Linognathidae on jäytiäisten (Psocoptera) lahkoon kuuluva hyönteisheimo. Se kattaa yhteensä 3 sukua, joissa on noin 70 kuvattua lajia. Sen lajeista Suomessa elää ainakin koiria kiusaava koiratäi (Linognathus setosus), jota tavataan Suomessa yleisenä.

Lähteet 

Täit ja väiveet
Volaterrae

Volaterrae (etruskiksi Velathri), nykyinen Volterra, oli antiikin aikaan huomattava etruskien kaupunki, joka kuului etruskien 12 kaupungin kaupunkiliittoon. Velathri tuki Roomaa toisen puunilaissodan aikana 205 eaa. Kaupunki liittyi Rooman valtakuntaan Mariuksen ja Sullan välisen sisällissodan jälkeen 81–80 eaa, jolloin se vaihtoi nimekseen Volaterrae.

Lähteet

Etruskien kaupungit
Fidel Uriarte

Fidel Uriarte Macho (1. maaliskuuta 1945 Sestao – 19. joulukuuta 2016 Castro-Urdiales) oli espanjalainen jalkapalloilija, pelipaikaltaan hyökkääjä. Hän pelasi urallaan 297 ottelua Athletic Bilbaon paidassa ja 46 ottelua Málagan paidassa. Uriarte on myös pelannut Espanjan maajoukkueessa ja tehnyt kansainvälisissä otteluissa 1 maalin 9 ottelussa.

Ura 
Uriarte aloitti pelaamisen vuonna 1960 Athleticin riveissä nuorten sarjassa. Kahden vuoden päästä hän debytoi La Ligassa. Uriarte teki 297 ottelussa Athleticin paidassa yhteensä 90 maalia. Vuonna 1974 Uriarte teki sopimuksen Málagan kanssa. Hän pelasi seurassa kolme vuotta ja teki 46 ottelussa 1 maalin. Uriarte kuoli vuonna 2016 ollessaan 71-vuotias.

Lähteet 

Espanjalaiset jalkapalloilijat
Vuonna 1945 syntyneet
Vuonna 2016 kuolleet
Todd Cantwell

Todd Owen Cantwell (s. 27. helmikuuta 1998 Dereham) on englantilainen jalkapalloilija, pelipaikaltaan keskikenttäpelaaja. Hän edustaa Englannin mestaruussarjassa pelaavaa Norwich Cityä.

Cantwell pelasi Norwich Cityn nuorisojoukkueissa. Kevätkauden 2018 hän oli lainalla Fortuna Sittardissa ja pelasi Alankomaiden kakkossarjatasolla Eerste divisiessä kymmenen ottelua, joissa hän teki kaksi maalia. Kaudella 2018–2019 hän pelasi Norwich Cityn edustusjoukkueessa Englannin mestaruussarjassa 24 ottelua ja teki yhden maalin. Kaudella 2019–2020 Cantwell pelasi Valioliigassa Norwichin joukkueessa 37 ottelua ja teki ensimmäisen valioliigamaalinsa kolmannessa ottelussaan elokuussa Chelseaa vastaan. Tämän jälkeen hän teki maalin syyskuussa Manchester Cityä, marraskuussa Evertonia, joulukuun alussa Arsenalia, vähän ennen joulua Wolverhamptonia ja uudenvuodenpäivänä Crystal Palacea vastaan. Kaudella 2020–2021 hän pelasi mestaruussarjassa 33 ottelua ja teki niissä kuusi maalia.

Cantwell on pelannut Englannin alle 17-vuotiaiden maajoukkueessa neljä ottelua ja tehnyt niissä yhden maalin Suomea vastaan. Hän pelasi alle 21-vuotiaiden maajoukkueessa ensimmäisen kerran syyskuussa 2019 Kosovoa vastaan.

Lähteet 

Englantilaiset jalkapalloilijat
Vuonna 1998 syntyneet
Elävät henkilöt
Max Aarons

Maximilian James "Max" Aarons (s. 4. tammikuuta 2000 Lontoo) on englantilainen jalkapalloilija, pelipaikaltaan oikea laitapuolustaja. Hän edustaa Englannin mestaruussarjassa pelaavaa Norwich Cityä.

Aarons siirtyi Luton Townin junioreista Norwich Cityn organisaatioon vuonna 2016. Norwichin edustusjoukkueeseen hän nousi kaudella 2018–2019, jolloin hän pelasi Englannin mestaruussarjassa 41 ottelua ja teki niissä kaksi maalia. Kaudella 2019–2020 hän pelasi Norwichin joukkueessa 36 valioliigaottelua, joissa kaikissa täydet 90 minuuttia.

Aarons on pelannut Englannin alle 19-vuotiaiden maajoukkueessa seitsemän ottelua vuosina 2018–2019 ja alle 21-vuotiaiden maajoukkueessa yhdeksän ottelua vuodesta 2019 alkaen.

Aaronsilla on jamaikalaisia sukujuuria. Hänen serkkunsa Rolando Aarons on pääsarjatason jalkapalloilija..

Lähteet 

Englantilaiset jalkapalloilijat
Vuonna 2000 syntyneet
Elävät henkilöt
Jamal Lewis

Jamal Lewis (s. 25. tammikuuta 1998 Luton, Englanti) on pohjoisirlantilainen jalkapalloilija, pelipaikaltaan vasen laitapuolustaja. Hän edustaa Englannin Valioliigassa pelaavaa Newcastle Unitedia.

Lewis pelasi Norwich Cityn nuorisojoukkueissa ja nousi seuran edustusjoukkueeseen joulukuussa 2017. Hän pelasi kaudella 2017–2018 Englannin mestaruussarjassa 22 ottelua. Hän pelasi tammikuussa 2018 myös kaksi FA Cupin ottelua ja teki uusintaottelussa Chelseaa vastaan maalin. Seuraavalla kaudella hän kuului edustusjoukkueen kokoonpanoon koko kauden ajan ja pelasi mestaruussarjassa 42 ottelua. Ensimmäisen valioliigaottelunsa hän pelasi Norwichin joukkueessa elokuussa 2019. Koko kauden aikana hän pelasi 28 valioliigaottelua. Ensimmäisen ja kauden ainoan valioliigamaalinsa hän teki helmikuun 2020 lopussa Norwichin voittaessa kotiottelussaan Leicester Cityn 1–0.

Norwichin pudottua Valioliigasta Lewis siirtyi syyskuussa 2020 Newcastle Unitediin.

Lewis pelasi Pohjois-Irlannin juniorimaajoukkueissa yhteensä neljä ottelua. Pohjois-Irlannin A-maajoukkueessa hän pelasi ensimmäisen kerran maaliskuussa 2018. Vuoden 2020 loppuun mennessä hän on pelannut 18 A-maaottelua.

Lähteet 

Pohjoisirlantilaiset jalkapalloilijat
Vuonna 1998 syntyneet
Elävät henkilöt
Ben Godfrey

Benjamin Matthew "Ben" Godfrey (s. 15. tammikuuta 1998 York) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Evertonia.

Godfrey pelasi ensimmäisen liigaottelunsa York Cityn edustusjoukkueessa Englannin kakkosliigassa elokuussa 2015. Tammikuussa 2016 hän siirtyi Norwich Cityyn. Syksyllä 2016 hän pelasi kolme liigacupin ottelua ja teki maalin Coventry Cityä vastaan. Tammikuussa 2017 hän pääsi ensimmäisen kerran kentälle Englannin mestaruussarjassa. Kauden 2017–2018 hän pelasi lainalla Englannin ykkösliigan Shrewsbury Townissa. Kaudella 2018–2019 Godfrey pelasi Norwichin joukkueessa mestaruussarjassa 31 ottelua ja teki niissä neljä maalia. Ensimmäisen valioliigaottelunsa hän pelasi Norwichin joukkueessa elokuussa 2019. Hän on pelannut kauden 17 ensimmäisestä ottelusta 16:ssa täydet minuutit mutta joutui joulukuussa polvivamman vuoksi kunnes hän taas kaksi kuukautta myöhemmin palasi pysyvästi vakiokokoonpanoon. Hän pelasi kauden aikana 30 liigaottelua ja kaikki niistä avauskokoonpanossa.

Lokakuussa 2020 Godfrey siirtyi Evertoniin viisivuotisella sopimuksella ja 30 miljoonan euron siirtokorvauksella.

Godfrey on pelannut Englannin alle 20-vuotiaiden maajoukkueessa kaksi ottelua ja alle 21-vuotiaiden maajoukkueessa kolme ottelua.

Lähteet 

Englantilaiset jalkapalloilijat
Vuonna 1998 syntyneet
Elävät henkilöt
Kaisu Eskelinen

Kaisu Eskelinen (s. 11. maaliskuuta 2000 Maaninka) on suomalainen kuulantyöntäjä, joka edustaa Maaningan Mahtia. Hänen valmentajansa on Juhani Nykänen.

Eskelinen voitti vuoden 2019 Yleisurheilun sisäratojen Suomen-mestaruuskilpailuissa pronssia kuulantyönnössä.

Lähteet 

Vuonna 2000 syntyneet
Elävät henkilöt
Suomalaiset kuulantyöntäjät
Emi Buendía

Emiliano "Emi" Buendía Stati (s. 25. joulukuuta 1996 Mar del Plata) on argentiinalainen jalkapalloilija, pelipaikaltaan hyökkääjä. Hän on pituudeltaan 172-senttimetrinen. Hän edustaa Englannin Valioliigassa pelaavaa Aston Villaa.

Buendía pelasi Espanjassa ensimmäisen pääsarjaottelunsa Getafen joukkueessa helmikuussa 2015. Kahden kauden aikana hän pelasi yhteensä 21 La Ligan ottelua ja teki niissä yhden maalin. Kaudella 2016–2017 hän pelasi Getafen joukkueessa toisella sarjatasolla. Kauden 2017–2018 hän pelasi lainalla Cultural Leonesan joukkueessa toisella sarjatasolla. Kesällä 2018 hän siirtyi Englantiin Norwich Cityn joukkueeseen. Kaudella 2018–2019 hän pelasi mestaruussarjassa 38 ottelua ja teki niissä kahdeksan maalia. Kaudella 2019–2020 hän pelasi Norwichin joukkueessa Valioliigassa 36 ottelua, joista 28 ottelua avauskokoonpanossa. Ainoan valioliigamaalinsa hän teki heinäkuussa 2020 Watfordia vastaan, ja maalisyöttöjä hän antoi seitsemän. Kaudella 2020–2021 hän pelasi mestaruussarjassa 39 ottelua, joissa hän teki 15 maalia ja antoi 17 maalisyöttöä. Kaudeksi 2021–2022 Buendía siirtyi Norwichistä Aston Villaan, joka maksoi 33 miljoonan punnan siirtosumman Norwichille.  

Buendía pelasi Espanjan alle 19-vuotiaiden maajoukkueessa kaksi ottelua vuonna 2014. Hän pelasi Argentiinan joukkueessa alle 20-vuotiaiden MM-kilpailuissa 2015 kolme ottelua ja teki yhden maalin.

Lähteet 

Argentiinalaiset jalkapalloilijat
Espanjalaiset jalkapalloilijat
Vuonna 1996 syntyneet
Elävät henkilöt
Wataru Endō

Wataru Endō (, s. 9. helmikuuta 1993 Totsuka-ku, Jokohama) on japanilainen jalkapalloilija, pelipaikaltaan puolustava keskikenttäpelaaja. Hän edustaa Saksan Bundesliigassa pelaavaa VfB Stuttgartia. Aiemmin hän on Euroopassa edustanut belgialaista Sint-Truidenia.

Endō on pelannut Japanin A-maajoukkueessa 43 maaottelua vuodesta 2015 alkaen ja tehnyt niissä kaksi maalia: lokakuussa 2019 MM-karsintaottelussa Mongoliaa ja maaliskuussa 2021 ystävyysottelussa Etelä-Koreaa vastaan. Endō kuului Japanin joukkueeseen MM-kilpailuissa 2018 mutta ei päässyt kentälle. Hän pelasi Japanin olympiajoukkueessa vuosien 2016 ja 2021 olympialaisissa ja oli ensin mainitussa turnauksessa joukkueen kapteeni.

Lähteet

Aiheesta muualla 
 Japantimes.co

Japanilaiset jalkapalloilijat
Vuonna 1993 syntyneet
Elävät henkilöt